open-index/open-wikipedia-markdown huggingface dataset:
सेतुसमुद्रम जहाजरानी नहर परियोजना

** सेतुसमुद्रम जहाजरानी नहर परियोजना ** () भारत एवं श्रीलंका के मध्य पाक जलडमरूमध्य और मन्नार की खाड़ी को जोड़ने का प्रस्ताव है। इसके द्वारा सेतुसमुद्रम क्षेत्र के छिछले सागर में एक जहाजरानी उपयुक्त नहर बनाकर भारतीय प्रायद्वीप की परिधि पर एक नौवहन मार्ग सुलभ होगा। अभी यह मार्ग छिछले सागर एवं उसमें स्थित द्वीपों एवं चट्टानों की शृंखल जिसे रामार पालम (तमिल: இராமர் பாலம் Rāmar pālam), रामसेतु और ऍडम्स ब्रिज कहा जाता है, के कारण यह मार्ग सुलभ नहीं है और जहाजों को श्रीलंका द्वीप का पूरा चक्कर लगाकर अनावश्यक लम्बा मार्ग तय करना पड़ता है। इस परियोजना में 44.9 नॉटिकल मील (83&nbsp;कि.मी) लम्बा एक गहरा जल मार्ग खोदा जायेगा जिसके द्वारा पाक जलडमरुमध्य को मनार की खाड़ी से जोड़ दिया जायेगा। १८६० में अल्फ़्रेड डुन्डास टेलर द्वारा इसकी अभिकल्पना पहली बार की गयी थी, जिसे हाल ही के वर्षों में भारत सरकार द्वारा स्वीकृति मिली है। इस परियोजना के तहत रामसेतु के चूनापत्थर की शिलाओं को तोड़ा जायेगा, जिसके कारण कुछ संगठनों ने विरोध जताया है। उनका कहना है कि इससे हिन्दुओं की धार्मिक आस्था को ठेस पहुंचेगी, साथ ही पर्यावरण और आर्थिक स्तर पर भी हानि होगी। इसके अलावा कुछ सुरक्षा कारण भी बताये गए हैं। इनमें से कई पार्टियां या संगठन इस परियोजना का कार्यान्वयन पहले दिये गए ५ वैकल्पिक तरीकों से करने का अनुमोदन करती हैं। इन वैकल्पिक तरीकों से श्रीरामसेतु को हानि भी नहीं पहुंचेगी जिससे उसे पवित्र मानने वाले हिन्दुओं की भावनाओं को ठेस नहीं पहुंचेगी। फ़िल्हाल निर्धारित परियोजना में एक मध्य मार्ग चुना गया है जिससे लघुतम मार्ग सुलभ होगा और साथ ही न्यूनतम रखरखाव एवं अनुरक्षण व्यय होगा। इससे पूर्व विश्व के अन्य जहाजरानी नहर परियोजनाएं जैसे स्वेज नहर एवं पनामा नहर भूमि स्थित नहर परियोजनाएं थी।

## इन्हें भी देखें
*स्वेज नहर
*पनामा नहर
*रामसेतु
*हल्दिया

## सन्दर्भ

## बाहरी कड़ियाँ
*सेतुसमुद्रम नहर के लाभ  https://web.archive.org/web/20130115083344/http://www.sethucanal.com/
*द्वारा रामसेतु
*रामसेतु बचाने की आपातकालीन वाणी
*सेतुसमुद्रम पर पूरी जानकारी

श्रेणी:श्रीलंका
श्रेणी:भारत की अर्थव्यवस्था
श्रेणी:तमिलनाडु
श्रेणी:भारत की नहरें
श्रेणी:नहर परियोजनाएं
श्रेणी:भारत श्रीलंका संबंध
श्रेणी:मन्नार की खाड़ी
श्रेणी:पाक जलडमरूमध्य
श्रेणी:भारतीय जहाजरानी
वासीनाम

**डेमोनियम** (अंग्रेज़ी: Demonym), जिसे हिंदी में **अधिवासीनाम**, **स्थाननाम**, या **निवाससूचक नाम** भी कहा जाता है, एक ऐसा शब्द है जिसका उपयोग किसी विशेष स्थान (जैसे देश, क्षेत्र, शहर, या यहाँ तक कि महाद्वीप) के निवासियों के समूह को इंगित करने के लिए किया जाता है।

**डेमोनियम** (अंग्रेज़ी: Demonym), जिसे हिंदी में **अधिवासीनाम**, **स्थाननाम**, या **निवाससूचक नाम** भी कहा जाता है, एक ऐसा शब्द है जिसका उपयोग किसी विशेष स्थान (जैसे देश, क्षेत्र, शहर, या यहाँ तक कि महाद्वीप) के निवासियों के समूह को इंगित करने के लिए किया जाता है।

उदाहरण के लिए:
* **भारत** के डेमोनियम हैं: **भारतीय** (Indian)।
* **फ्रांस** के डेमोनियम हैं: **फ्रांसीसी** (French)।
* **टोक्यो** के डेमोनियम हैं: **टोक्योवासी** (Tokyoite)।

## व्युत्पत्ति
'डेमोनियम' शब्द ग्रीक शब्द 'डेमोस' (dēmos) से लिया गया है, जिसका अर्थ है 'लोग' या 'जनता', और प्रत्यय '-ओनिम' (-onym) से लिया गया है, जिसका अर्थ है 'नाम'। इस प्रकार, डेमोनियम का अर्थ हुआ 'लोगों का नाम'।

इस शब्द को आधुनिक भाषाविज्ञान में 1990 के दशक में मेरियम-वेबस्टर के संपादक पॉल रॉबर्ट डिक्सन ने लोकप्रिय बनाया था।

## उपयोग और गठन
डेमोनियम का उपयोग आमतौर पर संज्ञा (Noun) के रूप में किया जाता है, लेकिन इसे अक्सर विशेषण (Adjective) के रूप में भी इस्तेमाल किया जाता है, खासकर जब यह किसी वस्तु या विचार को स्थान से जोड़ता है (जैसे: "भारतीय संस्कृति", "चीनी व्यंजन")।

डेमोनियम का गठन अलग-अलग भाषाओं और स्थानों के लिए अलग-अलग नियमों का पालन करता है। सामान्य प्रत्यय (suffixes) जो डेमोनियम बनाने के लिए उपयोग किए जाते हैं, वे इस प्रकार हैं:

## उदाहरण
| **स्थान** | **डेमोनियम (हिंदी)** | **डेमोनियम (अंग्रेज़ी)** |

| चीन | चीनी | Chinese |
| पाकिस्तान | पाकिस्तानी | Pakistani |
| ब्रिटेन | ब्रिटिश | British |
| मुंबई | मुंबइया/मुंबईकर | Mumbaikar |
| कोलकाता | कोलकातावासी | Kolkatan |
| यूरोप | यूरोपीय | European |

## इन्हें भी देखें
* व्युत्पत्ति
* नामकरण (Onomastics)
* भूतुल्य नाम (Toponym)

श्रेणी:भाषाविज्ञान
श्रेणी:संज्ञा
श्रेणी:शब्द-व्युत्पत्ति
बृहत अण्डमान

**ग्रेट अंडमान** भारत के अंडमान द्वीपसमूह की प्रमुख द्वीपशृंखला है। इसमें पांच बड़े द्वीप आते हैं जो उत्तर से दक्षिण की ओर हैं:
* उत्तर अण्डमान द्वीप
* मध्य अण्डमान द्वीप
* दक्षिण अण्डमान द्वीप
* बारातांग
* रटलैंड द्वीप

इनमें से तीन उत्तरावर्ती द्वीप इस द्वीपसमूह के सबसे बड़े द्वीपों में से हैं। द्वीपसमूह की राजधानी पोर्ट ब्लेयर भी इसी द्वीपशृंखला में आती है। इसी अंडमान द्वीपसमूह की दूसरी शृंखला लिटिल अंडमान को इसका समकक्ष पूरक द्वीप भी कह दिया जाता है।

## इन्हें भी देखें
* अण्डमान और निकोबार द्वीपसमूह

श्रेणी:अण्डमान और निकोबार द्वीपसमूह का भूगोल
श्रेणी:भारत के द्वीपसमूह
मौसिनराम

**मौसिनराम** (Mawsynram) भारत के मेघालय राज्य के पूर्व खासी हिल्स ज़िले में स्थित एक बस्ती है। यह राज्य राजधानी, शिलांग, से लगभग 60.9 किमी दूर स्थित है। यह भारत का सर्वाधिक वर्षा वाला क्षेत्र है, और सम्भवतः विश्व का भी। यहाँ वार्षिक रूप से 11,872 मिलिमीटर वर्षा होती है और गिनीज़ वर्ल्ड रिकॉर्ड्स में यहाँ सन् 1985 में 26,000 मिलिमीटर वर्षा गिरी थी। मेघालय राज्य राजमार्ग 4 यहाँ से गुज़रता है।

## विवरण
शिलांग से 65 किलोमीटर की दूरी पर स्थित यह गाँव अपनी 11,872 मिलीमीटर (467.4 इंच) वार्षिक वर्षा के साथ पृथ्वी पर स्थित सबसे नम स्थान है, लेकिन इस दावे को कोलम्बिया स्थित दो स्थान लॉरो जिसका औसत वार्षिक वर्षण 1952 और 1989 के बीच 12,717 मिलीमीटर (500.7 इंच) और लोपेज़ डेल मिकाए जिसका औसत वार्षिक वर्षण 1960 और 2012 के बीच 12,717 मिलीमीटर (500.7 इंच) था, विवादित बनाते हैं।. विश्व कीर्तिमानों की गिनीज पुस्तक ("गिनीज बुक ऑफ वर्ल्ड रिकॉर्ड्स") के अनुसार 1985 में मौसिनराम में 26,000 मिलीमीटर (1,000 इंच) वर्षा हुई थी।

चरम जलवायु में रहने वाले लोगों पर आधारित ऑक्सफोर्ड भूगोलवेत्ता निक मिडलटन की किताब “गोइंग टू एक्सट्रीम” (आईएसबीएन 0-330-49384-1) उनकी इस गाँव को की गयी यात्रा का विवरण देती है और बताती है कि यहाँ के निवासी इस भीषण वर्षा का सामना किस तरह करते हैं।

## चेरापुंजी और मौसिनराम
निम्न सारणी में चेरापुंजी और मौसिनराम में १९७० से २०१० के अन्तराल में हुई वर्षा के आंकड़े हैं:  

## मावजिम्बुइन गुफाएँ
मौसिनराम के निकट ही मावजिम्बुइन की प्राकृतिक गुफाएँ हैं जो अपने स्टैलैगमाइट के लिये प्रसिद्ध हैं। स्टैलैग्माइट गुफा की छत के टपकाव से फर्श पर जमा हुआ चूने का स्तंभ होता है।

## इन्हें भी देखें
* पूर्व खासी हिल्स ज़िला

## सन्दर्भ


श्रेणी:मेघालय के गाँव
श्रेणी:पूर्व खासी हिल्स ज़िला
श्रेणी:पूर्व खासी हिल्स ज़िले के गाँव
बौधायन श्रौतसूत्र

**बौधायन श्रौतसूत्र** एक प्रमुख श्रौतसूत्र ग्रन्थ है। इसका सम्बन्ध कृष्ण यजुर्वेद की तैतरीय शाखा से है। आधुनिक युग में इसका प्रकाशन १९०४-२३ ई में बंगाल की एशियाटिक सोसायटी द्वारा किया गया। 

## बाहरी कड़ियाँ
*'''बौधायन श्रौतसूत्र''' (भारतकोश)
*Baudhāyana-Śrautasūtra 

श्रेणी:वेद
मोहनलाल सुखाड़िया विश्‍वविद्यालय

**मोहन लाल सुखाड़िया विश्वविद्यालय** () भारत में राजस्थान राज्य के उदयपुर शहर में स्थित एक सार्वजनिक विश्वविद्यालय है। इसे **उदयपुर विश्वविद्यालय** के नाम से भी जाना जाता है। १९६४ में स्थापित इस विश्वविद्यालय में चार घटक महाविद्यालय और ६0 संबद्ध महाविद्यालय सम्मिलित हैं। सन् १९८४ में इसका नाम राजस्थान के भूतपूर्व मुख्यमंत्री मोहनलाल सुखाड़िया के नाम पर कर दिया गया।

## बाहरी कड़ियाँ
*'''मोहनलाल सुखाड़िया विश्‍वविद्यालय''' का जालघर

श्रेणी:भारत के विश्वविद्यालय
दीव

**दीव** दीव जिले में स्थित एक क़स्बा है जो कि केन्द्रशासित प्रदेश दादरा और नगर हवेली और दमन और दीव में है। यह दीव द्वीप के पूर्वी किनारे पर है जो कि पुर्तगाली किले व कैथ्रेडल के लिए जाना जाता है।

## इतिहास
दीव पुर्तगाली आगमन के समय एक बड़ा व्यापारिक केंद्र था। १५१३ और १५३१ में यहाँ पर पुर्तगालियों ने यहाँ चौकियां बनाने की कोशिश की, किन्तु वे असफल रहे। बाद में गुजरात के बादशाह बहादुर शाह ने मुगल सम्राट हुमायूँ अपने राज्य की रक्षा के लिए पुर्तगालियों के साथ समझौता किया, जिसके तहत दीव द्वीप १५३५ में पुर्तगालियों को दे दिया गया। पुर्तगालियों ने यहाँ पर दीव किला बनाया और चारों ओर एक चारदिवारी बनाई. परन्तु गुजरात के सुल्तान को अपनी उदारता पर जल्द ही पछतावा हुआ और उसने पुर्तगालियों से युद्ध किया। इस युद्ध में वह मारा गया। १५३७ और १५४६ के मध्य सुल्तान के द्वारा पुर्तगालियों को हटाने का प्रयास विफल हुआ। १५३८ में तुर्क साम्राज्य दीव की घेराबंदी, जो की पुर्तगालियों ने की थी, तोड़ने में असफल रहा।

कोजा सोफार ने दूसरी बार दीव की घेराबंदी की और इसे तुर्क तोड़ने में असफल रहे। इसके बाद दीव की किलेबंदी हो गयी और १७वीं शताब्दी के उत्तरार्ध में इसने अरब और डचों के आक्रमण सहे.

दीव १५३५ से १९६१ तक पुर्तगालियों के कब्जे में रहा। १९६१ में भारत सरकार द्वारा चलाये ऑपरेशन विजय के तहत गोवा और दमन के साथ यह द्वीप भी भारत में शामिल हो गया।

## पर्यटन स्थल
### दीव का किला
यह १५३५ से १५४१ के मध्य पुर्तगालियों के द्वारा बनाया गया। यह तीन ओर से समुद्र से घिरा है। किले में एक बड़ा लाइट हाउस भी बना है.

### सेंट पॉल चर्च

इसका निर्माण १६०१ में प्रारंभ हुआ और १६१० में यह बनकर तैयार हो गया। यह भारत के कुछ पुर्तगाली चर्चो में से एक है.

### नगवा समुद्र तट
यह समुद्र तट दीव के बूचड़वाड़ा ग्राम में स्थित है। यह एक उत्तम समुद्र तट है। यहाँ पर समुद्र में वाटर स्पोर्ट की भी सुविधा उपलब्ध है.

### गंगेश्वर मंदिर
यह शिव जी का अतिप्राचीन मंदिर है। यह फुदम से ३ कि॰मी॰ दूर है। यहाँ पर पाँच शिवलिंग है। यहाँ के लोगो का यह मानना है की पांडवो ने १३ वर्ष के वनवास के दौरान कुछ समय यहाँ बिताया था.

### अन्य स्थल
* घोघला समुद्र तट 
* जालंधर समुद्र तट
* सेंट थॉमस चर्च 
* सेंट फ्रांसिस चर्च
* सी शेल अजायबघर

## इन्हें भी देखें
* दमन
* दमन और दीव

## सन्दर्भ

*
श्रेणी:दीव ज़िले के नगर
औद्योगिक अभियान्त्रिकी

**औद्योगिक इंजीनियरी** (Industrial engineering) इंजीनियरी की वह शाखा है जो जटिल प्रक्रमों तथा निकायों के इष्‍टतमीकरण से सम्बन्धित है। यह लोगों, धन, ज्ञान, सूचना, उपकरण, ऊर्जा, सामान आदि के एकीकृत निकाय के विकास, सुधार, कार्यान्वयन तथा मूल्यांकन से सम्बन्धित है। 

*
श्रेणी:विषयानुसार अभियान्त्रिकी
श्रेणी:विनिर्माण
आदर्श गैस

right|thumb|300px|आदर्श गैस के नियत ताप पर pV आरेख
**आदर्श गैस** एक काल्पनिक सैद्धान्तिक गैस है जिसके कण यादृच्छ गति करने वाले, परस्पर अन्योन्यक्रिया न करने वाले और 'बिन्दुवत' हैं। आदर्श गैस की संकल्पना उपयोगी है क्योंकि आदर्श गैस आदर्श गैस नियम का पालन करती है जो एक सरलीकृत एवं सुविधाजनक समीकरण है। 

सामान्य परिस्थितियों में (जैसे मानक ताप व दाब पर) अधिकांश वास्तविक गैसें गुणात्मक रूप से आदर्श गैस की भांति ही व्यवहार करतीं हैं। नाइट्रोजन, आक्सीजन, हाइड्रोजन, अक्रिय गैसें और कुछ भारी गैसें जैसे कार्बन डाई आक्साइड आदि को कुछ त्रुटि के साथ आदर्श गैस जैसा माना जा सकता है। प्रायः जितना ही अधिक ताप तथा जितना कम दाब हो, किसी गैस का व्यवहार 'आदर्श गैस' के उतना ही समीप होता हैं। 

## आदर्श गैस समीकरण
आदर्श गैस का समीकरण निम्नलिखित है-
: p V = n R T 
जहाँ **p** दाब, **V** आयतन, **n** मोलों की संख्या, **R** आदर्श गैस नियतांक (= 8,314 J/K·mol) तथा **T** ताप (केल्विन में) है।
जब दाब * atm* में तथा आयतन * litre* में हो, तब *R*(आदर्श गैस नियतांक) =0.0821 atm×litre/mol×Kelvin

Bastavik gass equations is pV=mRT

## पूर्ण ऊष्मा (एन्थैल्पी)
आदर्श गैस की पूर्ण ऊष्मा केवल उसके तापमान का फलन होती है।

:\ dH = C_p dT

जहाँ *C<sub>p</sub>* नियत दाब पर ऊष्मा धारिता है।

## इन्हें भी देखें
* आदर्श तरल

श्रेणी:गैसें
बनिहाल

**बनिहाल** (Banihal) भारत के जम्मू और कश्मीर राज्य के रामबन ज़िले में स्थित एक नगर है। यह ज़िले में तहसील का दर्जा रखता है।

## विवरण
बनिहाल हिमालय की पीर पंजाल पर्वत श्रृंखला पर स्थित है। बनिहाल कश्मीर घाटी को जवाहर सुरंग के माध्यम से जम्मू के रास्ते शेष भारत से जोड़ता है। बनिहाल दर्रा को चीरते हुए भारत की सबसे बड़ी सुरंग के रास्ते, जून 2013 में क़ाज़ीगुंड से बनिहाल तक, रेल सेवा शुरु कर दी गयी है।

## अवागमन
राष्ट्रीय राजमार्ग 44 से सड़क द्वारा कई अन्य स्थानों से जोड़ता है।

## इन्हें भी देखें
* रामबन ज़िला
* बनिहाल दर्रा
* जवाहर सुरंग
* क़ाज़ीगुंड

## सन्दर्भ

श्रेणी:जम्मू और कश्मीर के शहर
श्रेणी:रामबन ज़िला
श्रेणी:रामबन ज़िले के नगर
शाहबाद मारकंडा

**शाहबाद मारकंडा** (Shahabad Markanda) भारत के हरियाणा राज्य के कुरुक्षेत्र ज़िले में स्थित एक नगर है। यह मारकंडा नदी के किनारे बसा हुआ है। श्रीनगर से कन्याकुमारी जाने वाला राष्ट्रीय राजमार्ग 44 यहाँ से गुज़रता है।

## हॉकी टीम
भारतीय महिला हॉकी टीम की कई सदस्याएं इसी एक शहर से हैं।

## इतिहास एवं लोक मान्यताएं
माना जाता है कि यह क्षेत्र ऋषि मार्कण्डेय की तपोभूमि है। उन्हीं के नाम पर ही इस नगर का नाम है।

## इस शहर से सबंधित प्रमुख व्यक्ति
* रानी रामपाल
* नवनीत कौर (भारतीय महिला हॉकी)

## इन्हें भी देखें
* मारकंडा नदी
* कुरुक्षेत्र ज़िला
* लाडवा विधानसभा निर्वाचन क्षेत्र, हरियाणा

## सन्दर्भ

श्रेणी:हरियाणा के शहर
श्रेणी:कुरुक्षेत्र ज़िला
श्रेणी:कुरुक्षेत्र ज़िले के नगर
तरावड़ी

**तरावड़ी** (Taraori) भारत के हरियाणा राज्य के करनाल ज़िले में स्थित एक नगर है।

## विवरण
तरावड़ी, जिसका एतिहासिक नाम तराइन था, हरियाणा में राष्ट्रीय राजमार्ग 44 पर कुरूक्षेत्र व करनाल के मध्य स्थित है। यहाँ पर बासमती चावलों की खेती की जाती है। इन चावलों का निर्यात विदेशों में किया जाता है।

## इतिहास
तरावड़ी करनाल की उत्तर दिशा में स्थित ऐतिहासिक शहर है। इतिहास में यह नगर तराइन का युद्ध अथवा तरावड़ी का युद्ध (1191 और 1192) के कारण प्रसिद्ध है, जो कि युद्धों की एक ऐसी शृंखला थी, जिसने पूरे उत्तर भारत को मुस्लिम नियंत्रण के लिए खोल दिया।

### औरंगजेब
यहां पर औरंगजेब के पुत्र आजम का जन्म हुआ था। आजम के नाम पर इसका नाम आजमाबाद रखा गया था। बाद में यह आजमाबाद से वापस तरावड़ी हो गया। औरंगजेब ने इसके चारों तरफ दीवार बनवाई थी और चारदीवारी के अन्दर तालाब और मस्जिद का निर्माण भी कराया था। यह तालाब और मस्जिद बहुत खूबसूरत है। इसे देखने के लिए पर्यटक प्रतिदिन यहां आते हैं।

## आवागमन
### सड़क मार्ग
राष्ट्रीय राजमार्ग 44 पर स्थित निकटतम नगर - करनाल, कुरूक्षेत्र।

### रेल मार्ग
निकटतम रेलवे स्टेशन - तरावड़ी। रेल मार्ग - दिल्ली अंबाला मुख्य रेल मार्ग।

### वायु मार्ग
निकटतम हवाई अड्डा - चंडीगढ़। करनाल में प्रस्तावित।

## इन्हें भी देखें
* करनाल ज़िला
* रोड़

## सन्दर्भ

श्रेणी:हरियाणा के शहर
श्रेणी:करनाल ज़िला
श्रेणी:करनाल ज़िले के नगर
श्रेणी:पृथ्वीराज चौहान
जम्मू (बहुविकल्पी)

* जम्मू (शहर): जम्मू एवं कश्मीर राज्य का दूसरा बड़ा शहर।
* जम्मू जिला : जम्मू एवं कश्मीर राज्य का एक जिला
* जम्मू क्षेत्र:  जम्मू एवं कश्मीर राज्य का तीन में से एक क्षेत्र, शेष दो हैं: कश्मीर एवं लद्दाख।
* जम्मू और कश्मीर: भारत का उत्तरतम राज्य।
* जम्मू लोक सभा निर्वाचन क्षेत्र: भारतीय लोक सभा निर्वाचन क्षेत्र।
कपिल कपूर

अंगूठाकार|कपिल कपूर
**डॉ कपिल कपूर** (जन्म 17 नवम्बर 1940) भाषाविज्ञान एवं साहित्य के विद्वान हैं। वे ग्यारह भागों में सन् २०१२ में प्रकाशित हिन्दू धर्म के विश्वकोश (अंग्रेजी में) के मुख्य सम्पादक हैं।

डॉ कपिल कपूर भारतीय बौद्धिक परम्परा के प्रतिनिधि विद्वान हैं। वे जवाहरलाल नेहरू विश्वविद्यालय के भूतपूर्व उपकुलपति रह चुके हैं। 

## शिक्षण एवं अनुसंधान
अंगूठाकार|जवहरलाल नेहरू विश्वविद्यालय
डॉ कपिल कपूर पिछले ५२ वर्षों से शिक्षण के क्षेत्र में हैं। उनके मार्गदर्शन में ४१ शोधार्थियों को पीएचडी एवं ३६ को एम-फिल की उपाधि मिल चुकी है। १९९६ से १९९९ तक वे जवाहरलाल नेहरू विश्वविद्यालय के भाषा, साहित्य एवं संस्कृति अध्ययन विद्यालय के डीन रहे तथा १९९९ से २००२ तक इस विश्वविद्यालय के रेक्टर रहे। उनकी शिक्षण एवं अनुसंधान गतिविधियों में साहित्यिक एवं भाषायी सिद्धान्त (भारतीय एवं पाश्चात्य), भाषा-दर्शन, १९वीं शताब्दी के ब्रिटेन का जनजीवन, साहित्य एवं विचार, भारतीय बौद्धिक परम्पराएँ, आदि शामिल हैं। इन विषयों पर उन्होने जमकर लिखा है। सन २००५ में वे जवाहरलाल नेहरू विश्वविद्यालय से सेवानिवृत्त हुए।

## प्रकाशित पुस्तकें
**Semantic Structure and the Verb: A Propositional Analysis*, 1985, नई दिल्ली: Intellectual Publishers. 
**Grading Criteria for Neo-Literate Materials* (Co-author, Prof. Mushtaque Ahmad), 1987, नई दिल्ली: Jamia University Press. 
**English in India*, ed. (Co-editor, Dr. R. S. Gupta), 1991, नई दिल्ली: Academic Foundation. 
**Language, Linguistics and Literature: The Indian Perspective*, 1994, नई दिल्ली: Academic Foundation. 
**South-Asian Love Poetry*, ed. (Co-editor, Dr. S. K. Sareen),1994, नई दिल्ली: Affiliated East-West Press. 
**Canonical Texts of English Literary Criticism with Selections from Classical Poeticians*, ed. (Co-editor, Mrs. Ranga Kapoor), 1995, नई दिल्ली: Academic Foundation. 
**Literary Theory: Indian Conceptual Framework* (with glossary in collaboration with Nalini M. Ratnam), 1998 नई दिल्ली: Affiliated East-West Press. 
**Dimensions of Panini Grammar*, 2005, DK Print World, नई दिल्ली. 
**Text and Interpretation. The Indian Tradition*, 2005, DK Print World, नई दिल्ली. 
**Indian Knowledge Systems*, Edited (A.K.Singh, Co-editor), 2005, DK Print World, नई दिल्ली. 
**Sanskrit Studies, Vol.1.*, (ed.) Journal of the Centre of Sanskrit Studies, JNU, नई दिल्ली. 2005 DK Print World, नई दिल्ली. 
**Rati Bhakti: Bharat Ki Katha Parampara Me*. [Hindi], 2011, Daya Publishing House, नई दिल्ली. 
**Encyclopedia of Hinduism Vols.1-11*, Editor-in-Chief, 2012, Rupa & Co.

## भविष्य में प्रकाशित होने वाली पुस्तकें
* *Abhinavagupta Manuscripts* 
* *Irish-Indian Anthology* 
* *Concept and Taxonomy of Knowledge in History of Science, Culture and Civilization*
* *Encyclopedia of Indian Poetics* (साहित्य अकादमी की परियोजना)

## विनिबन्ध (मोनोग्राफ)
**Indian Tradition of Language Studies and Contemporary Relevance*. Anand: HM Patel Institute of English, Sardar Patel University, Vallabh Vidyanagar, 1998. 
**Knowledge, Individual and Society in Indian Traditions*. Chandigarh: Saini Memorial Foundation Lecture, Panjab University, 2002.

## सन्दर्भ

## इन्हें भी देखें
*भारतीय ज्ञान परम्परा

## बाहरी कडियाँ
*'''Knowledge Traditions and Practices of India''' (KPTI) modules prepared by Kapil kapoor

श्रेणी:भारतीय विद्वान
परमार्थ निकेतन

300px|right|thumb|परमार्थ निकेतन
300px|right|thumb|गांगा नदी की तरफ से परमार्थ निकेतन का दृष्य
**परमार्थ निकेतन** भारत देश के उत्तराखंड राज्य में ऋषिकेश में स्थित एक आश्रम है। यह हिमालय की गोद में गंगा के किनारे स्थित है। इसकी स्थापना 1942 में संत शुकदेवानन्द सरस्वती जी महाराज (1901–1965) ने की थी। सन् 1986 स्वामी चिदानन्द सरस्वती इसके अध्यक्ष एवं आध्यात्मिक मुखिया हैं।

परमार्थ आश्रम ऋषिकेश का सबसे बड़ा आश्रम है। इसमें १००० से भी अधिक कक्ष हैं। आश्रम में प्रतिदिन प्रभात की सामूहिक पूजा, योग एवं ध्यान, सत्संग, व्याख्यान, कीर्तन, सूर्यास्त के समय गंगा-आरती आदि होते हैं। इसके अलावा प्राकृतिक चिकित्सा, आयुर्वेद चिकित्सा एवं आयुर्वेद प्रशिक्षण आदि भी दिए जाते हैं। आश्रम में भगवान शिव की १४ फुट ऊँची प्रतिमा स्थापित है। आश्रम के प्रांगण में 'कल्पवृक्ष' भी है जिसे 'हिमालय वाहिनी' के विजयपाल बघेल ने रोपा था।

## बाहरी कड़ियाँ
*परमार्थ निकेतन का जालघर

श्रेणी:उत्तराखण्ड
श्रेणी:ऋषिकेश
कुरुक्षेत्र (पत्रिका)

**कुरुक्षेत्र** हिन्दी की एक मासिक पत्रिका है।

## सन्दर्भ

श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
कुरुक्षेत्र लोक सभा निर्वाचन क्षेत्र

**कुरुक्षेत्र लोक सभा निर्वाचन क्षेत्र** भारत के हरियाणा राज्य का एक लोक सभा निर्वाचन क्षेत्र है।

श्रेणी:हरियाणा के लोकसभा निर्वाचन क्षेत्र
श्रेणी:कुरुक्षेत्र
श्रेणी:कुरुक्षेत्र ज़िला
ऐजराक (चंद्रमा)

**ऐजराक** (Ijiraq) (  or  ), या सेटर्न XXII (22), शनि का छोटा प्रतिगामी अनियमित उपग्रह है। इसकी खोज ब्रेट जे. ग्लैडमेन, जॉन जे. कावेलार्स के दल द्वारा 2000 में हुई थी और उसे अस्थायी पदनाम **** दिया था। यह 2003 में इनुइट पौराणिक कथाओं के एक जीव ऐजराक पर नामित हुआ था।

## सन्दर्भ

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
हिन्दू धर्म का विश्वकोश

**हिन्दू धर्म का विश्वकोश** या **इंसाइक्लोपीडिया ऑफ हिन्दुइज्म** (Encyclopedia of Hinduism) हिन्दू धर्म एवं इससे सम्बन्धित अनेकानेक विषयों का विश्वकोश है। इसका प्रथम संस्करण २०१२ में निकला। यह ग्यारह भागों में है और अंग्रेजी भाषा में है।

यह विश्वकोश ७१८४ पृष्टों में है जिसमें मन्दिरों, स्थानों, विचारकों, कर्मकाण्डों एवं त्यौहारों का विवरण रंगीन चित्रों के साथ दिया हुआ है। यह परियोजना परमार्थ निकेतन के स्वामी चिदानन्द सरस्वती की प्रेरणा से चली एवं फलीभूत हुई। २५ वर्षों के निरन्तर प्रयास तथा २००० से अधिक विद्वानों के योगदान से यह विश्वकोश निर्मित हुआ है। इसके सम्पादक डॉ कपिल कपूर हैं।

यह विश्वकोश केवल हिन्दू धर्म तक ही सीमीति नहीं है बल्कि कला, इतिहास, भाषा, साहित्य, दर्शन, राजनीति, विज्ञान तथा नारी विषयों को भी इसमें स्थान दिया गया है।
## इन्हें भी देखें
## बाहरी कड़ियाँ
*एक युगान्तरकारी प्रकाशन
*25 Years in Making, Hindu Encyclopedia Is Complete

श्रेणी:ज्ञानकोश
श्रेणी:हिन्दू धर्म
अल्बियोरिक्स (चंद्रमा)

**अल्बियोरिक्स** (Albiorix) ( ) शनि का एक प्रतिगामी अनियमित उपग्रह है। यह 2000 में होल्मेन द्वारा खोजा गया और अस्थायी पदनाम **S/2000&nbsp;S&nbsp;11** दिया गया।

## सन्दर्भ

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
रिकांग पिओ

**रिकांग पिओ** (Reckong Peo) भारत के हिमाचल प्रदेश राज्य के किन्नौर ज़िले में स्थित एक बस्ती है। यह ज़िले का मुख्यालय भी है।

## भूगोल
2,290 मीटर (7,513 फुट) पर स्थित रिकांग पिओ राज्य की राजधानी, शिमला, से 260 किमी दूर स्थित है। समीप ही सतलुज नदी बहती है।

## पर्यटन
रिकांग पिओ किन्नौर ज़िले का वाणिज्यिक व प्रशासनिक केन्द्र है और ज़िले का सबसे बड़ा बाज़ार यहाँ स्थित है। समीप ही किन्नौर कैलाश कहलाने वाला 4,800 मीटर ऊँचा पवित्र पर्वत है। इसकी चोटी पर 80 फुट ऊँची एक शिला है, जो शिवलिंग मानी जाती है, और तीर्थयात्री जिसकी प्ररिक्रमा करते हैं। पूरी परिक्रमा में आठ दिन लगते हैं। इसके अलावा रिकांग पिओ में चंडी माता मंदिर और भाभा घाटी प्रमुख पर्यटक आकर्षण हैं। यहाँ महान हिमालय का रलदंग पर्वत भी दिखता है। 

## यातायात
* सड़क - यह राष्ट्रीय राजमार्ग 5 द्वारा अन्य स्थानों से जुड़ा हुआ है।
* रेल - शिमला का रेलस्टेशन सबसे नज़दीकी रेल सम्पर्क है।
* वायु - कुल्लू-मनाली का हवाई अड्डा सबसे समीप है। यह सड़क द्वारा 245 किमी दूर है।

## चित्रदीर्घा

Reckong Peo 1 Stevage.jpg
Reckong Peo 2 Stevage.jpg
Reckong Peo 3 Stevage.jpg
Reckong Peo 4 Stevage.jpg
Reckong Peo 5 Stevage.jpg
Reckong Peo 6 Stevage.jpg
Entrance of Recong Peo hospital in Himachal Pradesh.jpg|thumb|हिमाचल प्रदेश में रिकांग पिओ अस्पताल के प्रवेश द्वार


## इन्हें भी देखें
* किन्नौर ज़िला
* हिमाचल प्रदेश

## सन्दर्भ

श्रेणी:हिमाचल प्रदेश के शहर
श्रेणी:किन्नौर ज़िला
श्रेणी:किन्नौर ज़िले के नगर
एरियपस (चंद्रमा)

**एरियपस** (Erriapus) ( ; यूनानी: *Erriapus, Erriappus*), या **सेटर्न;XXVIII**, शनि का एक प्रतिगामी अनियमित उपग्रह है। It was discovered by Brett Gladman, John J. Kavelaars, et al. in 2000, and given the temporary designation **S/2000&nbsp;S&nbsp;10**. It was named **Erriapo** in August 2003 after Erriapus, a giant in Gaulish mythology; the name was changed from dative *Erriapo* to nominative *Erriapus* per IAU conventions in late 2007. 

## सन्दर्भ

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
कल्पा

**कल्पा** (Kalpa) भारत के हिमाचल प्रदेश राज्य के किन्नौर ज़िले में स्थित एक बस्ती है। यह सतलुज नदी की घाटी में स्थित है और हिन्दू व बौद्ध धार्मिक स्थल है।

## यातायात
* सड़क - यह राष्ट्रीय राजमार्ग 5 द्वारा अन्य स्थानों से जुड़ा हुआ है।
* रेल - शिमला का रेलस्टेशन सबसे नज़दीकी रेल सम्पर्क है।
* वायु - कुल्लू-मनाली का हवाई अड्डा सबसे समीप है। यह सड़क द्वारा 245 किमी दूर है।

## चित्रदीर्घा

File:Kalpa and Kailash.jpg|मॉनसून के दिनों में कल्पा व किन्नौर कैलाश
File:Stupa in Kalpa, Himachal Pradesh.jpg|कल्पा में बौद्ध मंदिर
File:Inside of Kalpa Temple,Kinnaur.jpg|कल्पा में हिन्दू मंदिर का द्वार
File:Hindu Temple at Kalpa, Himachal Pradesh.jpg|कल्पा में हिन्दू मंदिर
File:Kinnaur Kailash.jpg|कल्पा से किन्नौर कैलाश
File:Kinner Kailash hotel in Kalpa.jpg|कल्पा में किन्नौर कैलाश रिज़ोर्ट
File:View from Kalpa.JPG|कल्पा से किन्नौर कैलाश


## इन्हें भी देखें
* किन्नौर ज़िला
* हिमाचल प्रदेश

## सन्दर्भ

श्रेणी:हिमाचल प्रदेश के शहर
श्रेणी:किन्नौर ज़िला
श्रेणी:किन्नौर ज़िले के नगर
केन्‍द्रीय कांच एवं सिरामिक अनुसन्धान संस्‍थान

**केन्‍द्रीय कांच एवं सिरामिक अनुसंधान संस्‍थान** (सीजीसीआरआई) भारत की कांच एवं सिरामिक से सम्बन्धित अनुसंधान की प्रमुख प्रयोगशाला है। यह पश्चिम बंगाल के यादवपुर (जादवपुर) में स्थित है। यह वैज्ञानिक एवं औद्योगिक अनुसंधान परिषद के अन्तर्गत है। इसका उद्देश्य कांच, सिरामिकी एवं संबन्धित पदार्थों के क्षेत्र में वैज्ञानिक-औद्योगिक अनुसंधान एवं विकास करना है ताकि देश की जनता को अधिकतम आर्थिक, पर्यावरणीय एवं सामाजिक लाभ मिल सके। आरंभिक चरण में देश में उपलब्‍ध खनिज संसाधनों का पता लगाना एवं विशेष उत्पादों के विकास में उनका उपयोग करना ही मुख्‍य उद्देश्‍य था।

इस संस्‍थान ने सन् 1944 में सीमित रूप में काम करना आरंभ तो कर दिया था परंतु औपचारिक रूप से इसका उद्घाटन 26 अगस्‍त 1950 को किया गया। आरंभिक समय में यह *सेन्‍ट्रल ग्‍लास एण्‍ड सिलिकेट रिसर्च इंस्‍टट्यूट* के नाम से बना था और यह संस्‍थान वैज्ञानिक तथा औद्योगिक अनुससंधान परिषद के अंतर्गत आरंभ की गई सबसे पहली चार प्रस्‍तावित प्रयोगशालाओंमें से एक है। अन्‍य तीन प्रयोगशालाएं हैं एन.सी.एल.-पुणे, एन.पी.एल-नई दिल्‍ली एवं सीएफआरआई-धनबाद। 

## इन्हें भी देखें
*डॉ आत्माराम - संस्थान के प्रथन निदेशक

## बाहरी कड़ियाँ
*केन्‍द्रीय कांच एवं सिरामिक अनुसन्धान संस्‍थान

श्रेणी:भारत में अनुसंधान संस्थाएँ
यादवपुर

**यादवपुर** (बांग्ला : যাদবপুর /जादबपुर) दक्षिणी कोलकाता का एक भाग है। इस अंचल के उत्तर दिशा में ढाकुरिया, पश्चिम में टालीगंज, पूरब में सन्तोषपुर एबं दक्षिण में गड़िया अंचल स्थित हैं। इस अंचल में मूलतः मध्यवर्गी एवं उच्च मध्यवर्गीय लोग निवास करते हैं। इस अंचल का प्रमुख शिक्षा प्रतिष्ठान यादवपुर विश्वविद्यालय है।

श्रेणी:कोलकाता
सतत ट्रैक

right|thumb|300px|बुलडोजर के सतत ट्रैक का दृष्य
**सतत ट्रैक** (Continuous track) गाड़ियों को आगे चलाने की एक विधि है जिसमें सतत सोपान-पादों (treads) का उपयोग किया जाता है जो दो या अधिक पहियों द्वारा चलाये जाते हैं। इसे 'टैंक ट्रेड' के नाम से जाना जाता है क्योंकि टैकों में प्रायः इसका प्रयोग होता है। इसे 'इल्ली ट्रैक' (caterpillar track) भी कहते हैं क्योंकि इसके चलने का तरीका इल्ली के चलने जैसा है।

सेना की गाड़ियों के सतत सोपान-पाद छोटे-छोटे स्टील के प्लेटों के बने होते हैं जबकि कृषि के काम आने वाली और निर्माण कार्य में प्रयुक्त गाड़ियों के सोपान-पाद इस्पात के तारों द्वारा प्रबलित रबर के बने होते हैं। गाड़ी को आगे बढ़ने के लिए आवश्यक बल इन्ही ट्रैक-पट्टों (band of treads) से मिलता है। इस विधि में जमीन से सम्पर्क का क्षेत्रफल (रबर या स्टील के टायर की तुलना में) अधिक होता है जिससे भूमि पर औसत दाब कम पड़ता है (11,8-118 kN / m ²) जो कि आदमी के पाँव के नीचे की जमीन पर पड़ने वाले दाब से भी कम है। इस कारण ये गाड़ियाँ जमीन में धंसे बिना आसानी से नरम एवं बलुई भूमि पर चलकर निकल जाती हैं। किन्तु इनके कठोर पट्टे पक्की सड़कों को नुकसान पहुँचा सकते हैं। इसलिए यदि इन्हें पक्की सड़कों पर चलाना हो तो रबर के बने विशेष पट्टे लगाकर चलाया जा सकता है।

## इंजीनियरी संरचना तथा कार्य-विधि
center|thumb|500px|ट्रैक्ड सस्पेंसन का आरेख (1=पिछला ड्राइव चक्र 2=ट्रैक, 3=वापस करने वाले रोलर, 4=अग्र-चक्र ड्राइव, 5=पथ चक्र, 6=इडलर (idler)

## कुछ उदाहरण
* टैंकों के डिजाइन का आधार सतत ट्रैक ही रहा है।

* बुलडोजर में इसी का प्रयोग किया जाता है। तोड़ने के लिए इसके सामने एक ब्लेड लगी होती है।

* कृषि कार्य के लिए प्रयुक्त गाड़ियों में भी कर्षण (traction) के लिए सतत ट्रैक का प्रयोग किया गया है।

* अन्तरिक्ष यान को 'लांच पैड' तक लाने के लिए सतत ट्रैक का प्रयोग किया जाता है।

* रोटोपाला जर्मन बैगर २८८ (rotopala German Bagger 288) विश्व के सबसे बड़े सतत ट्रैक से युक्त गाड़ी है। 

श्रेणी:गाड़ियाँ
पिपरिया

**पिपरिया** से निम्नलिखित स्थानों का बोध होता है-
* पिपरिया, कवर्धा (छ.ग.)
* पिपरिया प्रखण्ड (लखीसराय) (बिहार में)
* पिपरिया, होशंगाबाद (मध्य प्रदेश में)
* पिपरिया, जबलपुर (मध्य प्रदेश में)
* पिपरिया, कबीरधाम (छत्तीसगढ़ में)
* पिपरिया, जनकपुर (नेपाल में)
गंगादेवी

**गंगादेवी** (या गंगाम्बिका) चौदहवीं शती ई. की एक प्रख्यात कवयित्री एवं राजकुमारी थीं। वे विजयनगर साम्राज्य के संस्थापक बुक्क की पुत्रवधू और कृष्ण की पट्टमहिषी थीं। उन्होंने संस्कृत में 'मधुराविजयम्' नामक एक काव्य की रचना की थी। इसमें उन्होंने अपने पति वीरकंपराय के पराक्रम का वर्णन किया है। किंतु वह मात्र यशोगान नहीं है। काव्य की दृष्टि से भी उसका महत्व है। यह काव्य अपने पूर्ण रूप में उपलब्ध नहीं है। उसके केवल आठ सर्ग ही मिले हैं। इस काव्य को 'वीरकंपरायचरितम्' भी कहते हैं।

श्रेणी:संस्कृत कवि
ऊल्म

**उल्म** (Ulm) जर्मनी का एक नगर है जो डैन्यूब नदी के बाएँ किनारे पर स्वाबियन आल्प्स की तराई में स्थित है।

डैन्यूब में इस नगर के कुछ ऊपर ईलर तथा कुछ नीचे ब्लाऊ नामक नदियाँ आकर मिलती हैं। डैन्यूब यहाँ जल यातायात के योग्य है। फलस्वरूप यह एक नदी-बंदरगाह के रूप में प्रधान व्यावसायिक केंद्र हो गया है। यहाँ तक नेकर तथा राईन नदियों से भी यातायात होता है। यह चमड़े और ऊन का प्रधान बाजार है तथा यहाँ पर तार की रस्सियाँ, सोहागा, रंग, मक्खन, जूट, लाख, इत्र और सिमेंट तैयार किया जाता है। शराब बनाने, कपड़ा बुनने, लोहा तथा पीतल गलाने का भी कार्य होता है। उल्म अपनी मिलों और फोजी छावनी के कारण भी विख्यात है।
center|thumb|500px|उल्म नगर का विहंगम दृष्य

श्रेणी:जर्मनी के नगर
बीना नदी

**बीना नदी** (Bina River) भारत के मध्य प्रदेश राज्य में बहने वाली एक नदी है। यह बेतवा नदी की उपनदी है, जो स्वयं यमुना नदी एक एक उपनदी है। इसके तट पर प्राचीन नगर ऐरण (या, एरकिण) बसा हुआ है। बेगमगंज ओर राहतगढ़ शहर भी इसी नदी के किनारे ही है। आल्हा ऊदल के लोक काव्य मे नदी का ज़िक्र मिलता है। इसकी प्रमुख सहायक नदी सेमरी नदी हे जो की बेगमगंज तहसील के सुमेर गांव के पास बीना नदी में मिलती है दूसरी प्रमुख सहायक नदी बाबना है जो राहतगढ़तहसील के विनायकी गांव में बीना नदी में मिलती है

## इन्हें भी देखें
* बेतवा नदी
* यमुना नदी

## सन्दर्भ

श्रेणी:मध्य प्रदेश की नदियाँ
श्रेणी:उत्तर प्रदेश की नदियाँ
श्रेणी:यमुना नदी की उपनदियाँ
प्राकृतिक खेती

**प्राकृतिक खेती** वह खेती होती है, जिसमे फसलों पर किसी भी प्रकार का रासायनिक कीटनाशक  एवं उर्वरको का प्रयोग नहीं किया जाता है। सिर्फ प्रकृति के दौरान निर्मित उर्वरक और अन्य पेड़ पौधों के पत्ते खाद, पशुपालन, गोबर खाद एवं जैविक कीटनाशक  उपयोग लाया जाता है यह एक प्रकार से विविध प्रकार की कृषि प्राणली है। जो फसलों और जीव-जन्तु पेड़ो को एकीकृत करके रखती हैं।

प्राकृतिक खेती, कृषि की प्राचीन पद्धति है। यह भूमि के प्राकृतिक स्वरूप को बनाए रखती है। प्राकृतिक खेती में रासायनिक उर्वरकों तथा कीटनाशकों का प्रयोग नहीं होता है, बल्कि प्रकृति में आसानी से उपलब्ध होने वाले प्राकृतिक तत्वों, तथा जीवाणुओं के उपयोग से खेती की जाती है | यह पद्धति पर्यावरण के अनुकूल है तथा फसलों की लागत कम करने में कारगर है | प्राकृतिक खेती में जीवामृत (जीव अमृत), घन जीवामृत एवं बीजामृत का उपयोग पौधों को पोषक तत्व प्रदान करने के लिए किया जाता है | इनका उपयोग फसलों पर घोल के छिड़काव अथवा सिंचाई के पानी के साथ में किया जाता है प्राकृतिक खेती में कीटनाशकों के रूप में नीमास्त्र, ब्रम्हास्त्र, अग्निअस्त्र, सोठास्त्र, दषा पड़नी, नीम पेस्ट, गोमूत्र का इस्तेमाल किया जाता है।

## प्राकृतिक खेती की आवश्यकता
हम पिछले कई वर्षों से रासायनिक कीटनाशकों का प्रयोग फसलों पर करते आ रहे है। जिससे मिट्टी की उर्वरा शक्ति खत्म हो चुकी है एवं भूमि के प्राकृतिक स्वरूप में भी बदलाव हो रहे है जो किसानो के लिए काफी नुकसानदायक है। रासायनिक कीटनाशकों  के प्रयोग से जल प्रदूषण, वायु प्रदूषण, मृदा प्रदूषण प्रतिदिन बढ़ रहा है। किसानों की फसल पैदावार कमाई का आधा हिस्सा रासायनिक उर्वरक और कीटनाशक खरीदने में चला जाता है। क्योकि रासायनिक कीटनाशन काफी महंगे होते है।

## इतिहास
300px|thumb|right|प्राकृतिक खेती के प्रवर्तक '''मसानोबू फुकुओका'''
**प्राकृतिक खेती** जापान के किसान एवं दार्शनिक मासानोबू फुकुओका द्वारा स्थापित कृषि की पर्यावरणरक्षी पद्धति है। फुकुओका ने इस पद्धति का विवरण जापानी भाषा में लिखी अपनी पुस्तक 'सिजेन नोहो' (自然農法 / shizen nōhō) में किया है। इसलिए कृषि की इस पद्धति को 'फुकुओका विधि' भी कहते हैं। इस पद्धति में 'कुछ भी न करने' की सलाह दी जाती है जैसे जुताई न करना, गुड़ाई न करना, उर्वरक न डालना, कीटनाशक न डालना, निराई न करना आदि।

भारत में खेती की इस पद्धति को **'ऋषि खेती**' कहते हैं।

## सिद्धान्त
फुकुओका ने प्राकृतिक खेती को निम्नलिखित पाँच सूत्रों में बाँध दिया है-

* जुताई नहीं
* उर्वरक नहीं
* कीटनाशक नहीं (तथा वनस्पतिनाशक नहीं)
* निराई नहीं
* छंटाई नहीं (No pruning) 

## इन्हें भी देखें
*जैविक खेती
*बिना जुताई के खेती
*राष्ट्रीय प्राकृतिक खेती मिशन

## बाहरी कड़ियाँ
*खेती की ‘कुछ-मत-करो’ विधि की ओर (इण्डिया वाटर पोर्टल)
*प्राकृतिक खेती के चार सिद्धांत (इण्डिया वाटर पोर्टल)
*प्राकृतिक कृषि की विभिन्न शैलियाँ (इण्डिया वाटर पोर्टल)
*एक कारण, प्राकृतिक कृषि के विस्तार न होने का (इण्डिया वाटर पोर्टल)
*खरपतवारों की दोस्ती से करें खेती (बिना जुताई, खाद, दवाई और निंदाई की कुदरती खेती)
*कुदरती खेती का एक अनूठा प्रयोग
*सुभाष पालेकर प्राकृतिक खेती, हिमाचल प्रदेश

## सन्दर्भ

श्रेणी:कृषि
श्रेणी:कृषि अर्थशास्त्र
श्रेणी:कृषि और पर्यावरण
आनन्दपुर साहिब

**आनन्दपुर साहिब** (Anandpur Sahib) भारत के पंजाब राज्य के रूपनगर ज़िले में स्थित एक ऐतिहासिक नगर है। यह शिवालिक पर्वतमाला के चरणों में सतलुज नदी के समीप स्थित है। आनन्दपुर साहिब सिख धर्म से सबसे पवित्र स्थानों में से एक है। यहाँ दो अंतिम सिख गुरु, श्री गुरु तेग बहादुर जी और श्री गुरु गोविंद सिंह जी, रहे थे और यहीं सन् 1699 में गुरु गोविंद सिंह ने खालसा पंथ की स्थापना करी थी। यहाँ तख्त श्री केसगढ़ साहिब है, जो सिख धर्म के पाँच तख्तों में से तीसरा है। यहाँ बसंत होला मोहल्ला का उत्सव होता है, जिसमें भारी संख्या में सिख अनुयायी एकत्र होते हैं।

## इतिहास
आनन्दपुर साहिब से पहले यह एक माखोवाल नाम गांव था, जो कहलूर रियासत (वर्तमान हिमाचल प्रदेश) के अंतर्गत आता था। जब सिखों के नवें गुरू गुरु तेग़ बहादुर को कहलूर ने राजा ने अपनी रियासत में शरण दी, तब राजा ने गुरु साहिब को १६६५ में इस जगह बसाया। तब गुरु जी ने इस जगह का नाम माखोवाल से बदल कर चक्क नानकी रखा। फिर बाद में इस जगह का नाम आनन्दपुर पड़ा।

## भौगोलिक स्थिति, आवागमन
पंजाब व हिमाचल की सीमा पर स्थित।

## इन्हें भी देखें
* श्री गुरु तेग बहादुर जी
* श्री गुरु गोविंद सिंह जी
* होला मोहल्ला
* रूपनगर ज़िला

## बाहरी कड़ियाँ
* आनन्दपुर साहिब
* [श्री केशगढ़ साहिब (आनंदपुर साहिब) ](http://panchjanya.com//Encyc/2016/12/19/श्री-केशगढ़-साहिब-(आनंदपुर-साहिब).aspx) (पाञ्चजन्य)

## सन्दर्भ

श्रेणी:पंजाब के शहर
श्रेणी:रूपनगर ज़िला
श्रेणी:रूपनगर ज़िले के नगर
श्रेणी:सिख-सम्बन्धित स्थल
पूर्णक

right|thumb|300px|शलभ (Cicada/साइकेडा) का अन्तिम निर्मोचन जिससे पंख वाला 'पूर्ण कीट' बनता है।
जीवविज्ञान के सन्दर्भ में **पूर्ण कीट** या **पूर्णक** (imago) कायान्तरण करने वाले कीटों के कायान्तरण की अन्तिम अवस्था का नाम है। 

## इन्हें भी देखें
*कायान्तरण
*डिंभ
*कोशित या प्यूपा
*इल्ली

श्रेणी:कीट
भारतीय उद्यमिता संस्‍थान, गुवाहाटी

**भारतीय उद्यमिता संस्‍थान** (Institute of Entrepreneurship (IIE)) भारत के असम राज्य के गुवाहाटी में स्थित भारत सरकार का एक स्वयंशासी संस्थान है। है। इसकी स्थापना १९९३ में हुई थी। इसका लक्ष्य उद्यमिता पर ध्यान देते लघु उद्योग क्षेत्र में प्रशिक्षण, गवेषणा और परामर्श देना है। संस्थान ने सन् 1994 के अप्रैल महीने से असम सरकार, पूर्वोत्तर परिषद, अरूणाचल प्रदेश, नागालैंड और सिडवी को अन्य साझेदारियों के रूप में लेकर अपना कार्यकलाप प्रारंभ किया।

यह संस्थान वशिष्ठ चरियाली, लालमाटी 37 राष्ट्रीय राजमार्ग में अवस्थित है। यह संस्थान दिसपुर राजधानी परिसर से 5 किलोमीटर, रेलवे स्टेशन से 10 किलोमीटर और एल.जी.बी.आई. विमान पत्तन से 30 किलोमीटर दूर है।

## बाहरी कड़ियाँ
*भारतीय उद्यमिता संस्‍थान, गुवाहाटी

श्रेणी:उद्यमिता
श्रेणी:असम
राजीव गांधी विश्वविद्यालय

**राजीव गांधी विश्वविद्यालय** भारत के अरुणाचल प्रदेश राज्य के इटानगर में स्थित है। इसकी स्थापना अरुणाचल प्रदेश विधान सभा के अधिनियम (राजीव गांधी विश्वविद्यालय अधिनियम, 2006) के अंतर्गत की गई थी, जो 9 अप्रैल 2007 से प्रभावी हुआ है।

विश्वविद्यालय की अकादमिक गतिविधियां 9 संकायों तथा 15 विभागों के माध्यम से संचालित की जाती हैं।  विश्वविद्यालय से 15 महाविद्यालय सम्बद्ध हैं। 

## इन्हें भी देखें
*भारत के विश्वविद्यालय
*असम विश्वविद्यालय
*त्रिपुरा विश्वविद्यालय
*मणिपुर विश्वविद्यालय

## बाहरी कड़ियाँ
*'''राजीव गांधी विश्वविद्यालय, इटानगर''' का जालघर
एलेक्ट्रा मनोग्रंथि

**एलेक्ट्रा मनोग्रंथि** (Electra complex) मनोविश्लेषणवादियों की एक धारणा है जो पिता और पुत्री के बीच यौनाकर्षण से संबंधित है। इस धारणा के अनुसार जैसे पुत्र स्वभावत: माँ की ओर आकर्षित होता है वैसे ही पुत्री का पिता की ओर संवेगात्मक तथा कामुक प्रकार का आकर्षण रहता है। 

फ्रायड ने सर्वप्रथम ग्रीक मिथक 'ईदिपस' के आधार पर ईदिपस मनोग्रंथि तथा एलेक्ट्रा मनोग्रंथि की परिकल्पना प्रस्तुत की थी और बताया था कि जिस लड़की का पिता की ओर कामात्मक रुख अथवा रुझान होता है, वह निश्चित ही एलेक्ट्रा मनोग्रंथि से पीड़ित रहती है। ऐसी लड़की का वैवाहिक जीवन या तो पूरी तरह असफल हो जाता है अथवा दु:खपूर्ण रहता है क्योंकि अवचेतन मन से अपने पति में पिता के गुण, लक्षण आदि खोजती है और उनके न मिलने पर हताश हो जाती है। परंतु जैविकी तथा कायिकी संबंधी आधुनिक अनुसंधानों से फ्ऱायड की उक्त परिकल्पना को सिद्ध नहीं किया जा सकता है।

## इन्हें भी देखें
* ईदिपस मनोग्रंथि

श्रेणी:मनोविश्लेषण
उत्तरी लखीमपुर

*यह लेख उत्तरी लखीमपुर नगर के बारे में है, बहुविकल्पी अथवा अन्य उपयोग हेतु [[लखीमपुर]] देखें।

*'उत्तरी लखीमपुर''' (North Lakhimpur) भारत के असम राज्य के लखीमपुर ज़िले में स्थित एक नगर है। राष्ट्रीय राजमार्ग 15 यहाँ से गुज़रता है और गुवाहाटी यहाँ से  उत्तर-पूर्व में स्थित है। यह ज़िले का मुख्यालय भी है। उत्तरी लखीमपुर लखीमपुर ज़िले का एक उप-प्रभाग भी है जहाँ उत्तरी लखीमपुर स्थित है।

## भौगोलिक स्थिति
यह उत्तरी अक्षांश 27° 13' 60 एवं पूर्वी देशान्तर 94° 7' 0 पर स्थित है।

## जनसांख्यिकी
 की भारत की जनगणना के अनुसार उत्तरी लखीमपुर की जनसंख्या ५४,२६२ थी। जनसंख्या के आधार पर इसे श्रेणी-२ (आबादी ५०,००० से ९९,९९९ के बीच) के नगरों में वर्गीकृत किया जाता है। २०११ की जनगणना के अनुसार यहाँ की जनसंख्या १,०५,३७६ है।

कुल आबादी का ५३% पुरुष एवं ४७% महिलाएँ हैं। उत्तरी लखीमपुर में औसत साक्षरता दर ८९% है, जो राष्ट्रीय औसत ६५% से अधिक है: पुरुष साक्षरता ९०% और महिला साक्षरता ८७% है। उत्तरी लखीमपुर में १३% आबादी ६ वर्ष से कम आयु के बच्चों की है।

## इन्हें भी देखें
* लखीमपुर ज़िला

## सन्दर्भ

श्रेणी:लखीमपुर ज़िला
श्रेणी:असम के नगर
श्रेणी:लखीमपुर ज़िले के नगर
*
यलोस्टोन काउंटी

**यलोस्टोन काउंटी** () मोन्टाना प्रान्त में स्थित एक काउंटी (जिला अथवा प्रबंध-मण्डल स्तर) है। संयुक्त राज्य अमेरिका की जनगणना ब्यूरो द्वारा प्राप्त आँकड़ों के अनुसार २०१२ में यहाँ की जनसंख्या १५१,८८२ है। यहाँ का प्रशासनिक केन्द्र बिलिंग्स है। इस काउंटी का नामकरण यलोस्टोन नदी से हुआ जो नैर्ऋत्य और ईशान दिशाओं से काउंटी को लगभग द्विविभाजित करती है।
## सन्दर्भ

श्रेणी:मोंटाना काउंटी
सत्याग्रह (2013 फ़िल्म)

***सत्याग्रह*** प्रकाश झा द्वारा निर्देशित एक बॉलीवुड राजनीतिक थ्रिलर फिल्म है। प्रमुख भूमिकाओं में अमिताभ बच्चन, अजय देवगन, करीना कपूर, अर्जुन रामपाल, मनोज वाजपेयी, अमृता राव और विपिन शर्मा हैं।
ब्रिटेन के कॉस्मोपॉलिटन ने सत्याग्रह को वर्ष के सर्वश्रेष्ठ राजनीतिक फिल्म दर्जा दिया है और इसे 5 में 4 सितारे दिए हैं।
## पटकथा
'सत्याग्रह' एक आदर्शवादी इंसान द्वारका आनंद (अमिताभ बच्चन) की कहानी है जो लोगों की भलाई और उनके अधिकारों के लिए सीधे सरकार से भिड़ जाता है। वो अम्बिकापुर में अपने बेटे अखिलेश (इंद्रनील सेनगुप्ता) के साथ रहता है। इंद्रनील का विवाह सुमित्रा (अमृता राव) से होता है। अखिलेश का दोस्त मानव राघवेंद्र (अजय देवगन) एक पूंजीपति है जिसके विचारों से द्वारका आनंद सहमत नहीं होता। वास्तविकता में द्वारका मूलत: पूंजीपतियों का विरोधी हैं क्योंकि उन्हें लगता है कि निर्धनों के हक़ का पैसा मारकर ये लोग धनवान बनते हैं। अखिलेश एक अभियंता जो सरकारी नौकरी करता है लेकिन विवाह के तुरन्त बाद एक सड़क दुर्घटना में उसकी मौत हो जाती है। गृहमंत्री बलराम सिंह (मनोज बाजपेई) 25 लाख रुपए के मुआवज़े की घोषणा करता है लेकिन सुमित्रा को सरकार से ये पैसे हासिल करने के लिए एड़ी चोटी का ज़ोर लगाना पड़ता है। सरकारी अफ़सर उससे पैसे देने के बदले में रिश्वत मांगते हैं। सुमित्रा उन पैसों से बच्चों के लिए स्कूल बनाना चाहती है। एक दिन द्वारका आनंद अनुदान लेने के लिए कलेक्टर के ऑफ़िस जाते हैं। वहां उनकी कलेक्टर से बहस हो जाती है और वो कलेक्टर को थप्पड़ लगा देते हैं। इस बात पर द्वारका आनंद को जेल में डाल दिया जाता है। मानव को जब ये बात पता लगती है तो वो वहां पहुंचता है और एक स्थानीय नागरिक अर्जुन सिंह (अर्जुन रामपाल) के सहयोग से जनता का समर्थन हासिल करता है और द्वारका आनंद को जेल से छुड़ाने की मुहिम छेड़ देता है। आखिर सरकार को झुकना पड़ता है और द्वारका आनंद को रिहा कर दिया जाता है। जेल से छूटने के बाद द्वारका मुआवज़े का चेक लेने से मना कर देते हैं और सरकार से कहते हैं कि जनता की जो भी मांगे हैं वो एक महीने के भीतर पूरी करे। इस आंदोलन में उनके साथ मानव, अर्जुन, सुमित्रा और एक टीवी पत्रकार यासमीन (करीना कपूर) भी जुट जाती हैं। इस प्रकार कहानी आगे बढ़ती है।
## कलाकार
* अमिताभ बच्चन
: वो द्वारका आनंद की भूमिका निभाते हैं जो लोगों की भलाई और उनके अधिकारों के लिए सीधे सरकार से भिड़ जाता है।

* अजय देवगन
:उन्होंने मानव राघवेन्द्र का अभिनय किया है। वो एक चमकाता भारत प्रस्तुत करते हैं एवं वो भारत में एक शानदार दूरसंचार नेटवर्क स्थापित करना चाहते हैं जिसे दुनिया देखे, ये उनके सपने हैं।

*करीना कपूर
:वो यासमीन अहमद नामक एक दूरदर्शन पत्रकार का अभिनय कर रही हैं।

* अर्जुन रामपाल
:उन्होंने अर्जुन का अभिनय किया है जो एक प्रबल सामाजिक रूप से प्रतिबद्ध राजनीतिज्ञ हैं। उन्होंने उसी विद्यालय से शिक्षा प्राप्त की है जहाँ अमिताभ बच्चन प्राधानाचार्य हैं।

* मनोज बाजपेयी
:बलराम सिंह का अभिनय किया है जो एक कपटी राजनीतिज्ञा हैं।

*अमृता राव अमिताभ बच्चन की पुत्रवधु सुमित्रा का अभिनय किया है।

* विपिन शर्मा - गौरी शंकर, विपक्ष के नेता
* नतासा स्तनकोविक - आयटम संगीत में विशेष उपस्थिति
* मुग्धा गोडसे - मालीनी मिश्रा, एक गर्ममिज़ाज़, अवसरवादी कॉर्पोरेट महिला।
*इंद्रनील सेनगुप्ता - अखिलेश, द्वारका आनंद का पुत्र
*प्रकाश झा - विशेष उपस्थिति

## संगीत
फ़िल्म का संगीत सलीम-सुलेमान, इंडियन ओशॅन, मीत ब्रॉस अंजन आदेश श्रीवास्तव ने दिया है। 

## सन्दर्भ

## बाहरी कड़ियाँ
* 
* 
* बीबीसी हिन्दी पर कोमल नाहटा द्वारा फ़िल्म समीक्षा।

श्रेणी:2013 में बनी हिन्दी फ़िल्म
राधाकान्त देव

**राधाकान्त देव** (1784-1867) अनेक भाषाओं के विद्वान, हिन्दू संस्कृति के संरक्षण के पक्षधर एवं विचारक थे। उन्होने 'शब्दकल्पद्रुम' नामक संस्कृत के आधुनिक महाशब्दकोश की रचना की। श्री राधाकान्त देव गोपीमोहन देव के पुत्र थे जो महाराजा नवकृष्ण देव के दत्तक पुत्र एवं उत्तराधिकारी थे। 

रॉयल एशियाटिक सोसाइटी ने राधाकान्त देब को एक बहुभाषीय विद्वान के रूप में से सम्मानित किया था। ये सम्मान उनको उनकी रचना शब्दकल्पद्रुम के लिए  प्राप्त हुआ था। संस्कृत, फारसी और अरबी के जानकर राधाकान्त शिक्षा के प्रचार प्रसार के पक्षधर थे। बंगाल नवजागरण के महत्वपूर्ण केंद्र के रूप में जाने वाले हिन्दू कॉलेज, कोलकाता की स्थापना में उनका योगदान महत्वपूर्ण था। हालांकि अंग्रेजी शासन से उनके निकट सम्बन्ध दिखाए गए हैं पर ब्रिटिश राज द्वारा भारतीयों के धार्मिक मामलों में हस्तक्षेप को उन्होंने गलत माना और उसका विरोध किया। सती प्रथा जैसे मुद्दे पर उनका पक्ष राजा राममोहन राय से विपरीत था।

## इन्हें भी देखें
*कोशकारिता
*शब्दकल्पद्रुम
*संस्कृत के आधुनिक कोश

## सन्दर्भ

श्रेणी:संस्कृत कोशकार
श्रेणी:हिन्दू नेता
राप्ती नदी

**राप्ती नदी** (Rapti River) या **पश्चिम राप्ती नदी** (West Rapti River) नेपाल के मध्य-पश्चिमाञ्चल विकास क्षेत्र और भारत के उत्तर प्रदेश राज्य में बहने वाली एक नदी है। यह घाघरा नदी (कर्णाली नदी) की एक उपनदी है, जो स्वयं गंगा नदी की एक उपनदी है।

## विवरण
राप्ती नदी मध्य नेपाल के दक्षिणी भाग की निचली पर्वतश्रेणियों में प्यूथान नगर के उत्तर से निकलती है। गंगा के मैदान में उतरने से पूर्व यह कुछ दूर तक शिवालिक पर्वत के समांतर पश्चिम दिशा में बहती है और मैदानी भाग में पूर्व एवं दक्षिण-दक्षिण-पूर्व दिशाओं में प्रवाहित होकर बरहज नगर (जिला देवरिया, उत्तर प्रदेश) के समीप घाघरा नदी से मिलती है। यह उत्तर प्रदेश के बहराइच, श्रावस्ती, बलरामपुर, सिद्धार्थनगर एवं गोरखपुर जिलों के धान एवं गन्ना उत्पादक क्षेत्रों के मध्य से होकर बहती है। बाँसी,डुमरियागंज एवं गोरखपुर इस नदी पर स्थित मुख्य नगर हैं। इसकी सहायक नदियों में मुख्यत: उत्तर के तराई प्रदेश से निकलनेवाली छोटी छोटी अनेक नदियाँ हैं। नदी की कुल लंबाई ६०० किलोमीटर है। यह गोरखपुर से नीचे की ओर बड़ी नौकाओं द्वारा नौगम्य है।

## पूर्वी राप्ती
पूर्वी राप्ती एक छोटी सी नदी है जो नेपाल के चितवन घाटी (भीतरी तराई) से पश्चिम की ओर प्रवाहित होकर अन्ततः भारतीय सीमा से थोड़ा पहले नारायणी (गण्डकी) में मिल जाती है।

## इन्हें भी देखें
* घाघरा नदी
* गंगा नदी

## सन्दर्भ

श्रेणी:उत्तर प्रदेश की नदियाँ
श्रेणी:नेपाल की नदियाँ
श्रेणी:प्राचीन भारत की नदियाँ
श्रेणी:पवित्र नदियाँ
श्रेणी:बौद्ध धर्म में नदियाँ
श्रेणी:घाघरा नदी
तंत्रिकाताप

**तंत्रिकाताप** (न्यूरोसिस / neurosis) एक कार्यपरक मानसिक विकार है जिसमें व्यक्ति दुखी रहता है किन्तु इसमें कोई भ्रमासक्ति (delusions) अथवा विभ्रांति (hallucinations) का अभाव होता है जिससे व्यक्ति का व्यवहार सामाजिक रूप से अस्वीकार्य नहीं होता। इसे मनस्तंत्रिकाताप (साइकोन्यूरोसिस / psychoneurosis) या तंत्रिका विकार (neurotic disorder) भी कहते हैं। 

## सन्दर्भ
श्रेणी:मनोरोग
न्यूटन विधि

right|thumb|300px|न्यूटन की विधि को बारबार लगाने से क्रमशः अधिक शुद्ध मूल प्राप्त होते हैं।
संख्यात्मक विश्लेषण में **न्यूटन विधि** किसी वास्तविक मान वाले फलन के मूल निकालने की एक पुनरावृत्‍तिमूलक विधि (इटरेटिव प्रॉसेस) है जिसके द्वारा मूल के सन्निकट मान से आरम्भ करके क्रमशः अधिक यथार्थ मूल प्राप्त किया जाता है। इसको 'न्यूटन-रैप्सन विधि' (Newton–Raphson method) भी कहते हैं।

एक चर वाले फलनों के लिए इस विधि का वर्णन इस प्रकार है:

माना वास्तविक **x** के लिए फलन *ƒ* और इसका अवकलज *ƒ*, दिया हुआ है। फलन *f* का मूल निकालने के लिए सबसे पहले मूल का प्रथम अनुमान *x*0 लेकर यह विधि शुरू होतीहै। अब निम्नलिखित सूत्र से मूल का अधिक यथार्थ मान (better approximation) *x*1 निकाला जाता है:
:x_{1} = x_0 - \frac{f(x_0)}{f'(x_0)} \,.

इसी प्रक्रिया को बार-बार दोहराया जाता है जब तक मूल का पर्याप्त रूप से यथार्थ मान न प्राप्त हो जाय।
:x_{n+1} = x_n - \frac{f(x_n)}{f'(x_n)} \,

## विधि का चलित-चित्रण
इस विधि को ज्यामितीय रूप से निम्नलिखित चलित-चित्र (एनिमेशन) द्वारा समझा जा सकता है:
center|thumb|500px|नीले रंग में - फलन , लाल रंग में - स्पर्शरेखा

## व्यावहारिक समस्याएँ
न्यूटन की विधि अत्यन्त शक्तिशाली तकनीक है। इसकी अभिसारिता (convergence) द्विघाती होती है। किन्तु इस विधि की कुछ समस्याएँ भी हैं-
*(१) फलन का अवकलज निकालना कठिन या हो सकता है।

*(२) कुछ स्थितियों में यह विधि अभिसरित (कन्वर्ज) नहीं होती। 

:*(क) ओवरशूट (Overshoot) की समस्या

:*(ख) स्थिर बिन्दु (स्टेशनरी पॉइंट) मिल जाय तो वहाँ अवकलज शून्य होने से भाग नहीं दे सकते। 

:*(ग) मूल का आरम्भिक मान, वास्तविक मान से बहुत दूर हो तो हो सकता है कि यह विधि कन्वर्ज न करे।

:*(घ) १ से अधिक मूलों के लिये भी धीमा कन्वर्जेंस होता है। (Slow convergence for roots of multiplicity > 1)

## उदाहरण
इस विधि की कार्यप्रणाली समझने के लिए इस उदाहरण का सहारा लिया गया है। माना समीकरण \cos(x) = x^3 का एक धनात्मक मूल निकालना है। अब इस समीकरण का रूप इस प्रकार बदलते हैं:
: f(x)=\cos(x)-x^3=0. इसका अवकलज
: f'(x)=-\sin(x)-3x^2.

चूँकि **x** के सभी मानों के लिए \cos(x)\leqslant 1 तथा **x>1** के लिए **x<sup>3</sup>>1** अतः इस समीकरण का मूल **0** और **1** के बीच होगा। माना मूल x_0=0,5 है।
:\begin{matrix}
 x_1 & = & x_0 - \frac{f(x_0)}{f'(x_0)} & = &0,5-\frac{\cos(0,5) - 0,5^3}{-\sin(0,5) - 3 \times 0,5^2} & \simeq & 1,112\,141\,637\,1 \\
 x_2 & = & x_1 - \frac{f(x_1)}{f'(x_1)} & & \vdots & \simeq & 0,909\,672\,693\,736 \\
 x_3 & & \vdots & & \vdots & \simeq & 0,866\,263\,818\,209 \\
 x_4 & & \vdots & & \vdots & \simeq & 0,865\,477\,135\,298 \\
 x_5 & & \vdots & & \vdots & \simeq & 0,865\,474\,033\,111 \\
 x_6 & & \vdots & & \vdots & \simeq & 0,865\,474\,033\,101 \\
 x_7 & & \vdots & & \vdots & \simeq & 0,865\,474\,033\,102
\end{matrix}

इस मूल के प्रथम 7 अंक वास्तविक मूल के प्रथम 7 अंकों के बराबर हैं। यदि इससे अधिक यथार्थता की आवश्यकता नहीं है तो मूल का यही मान लेकर गणना कार्य समाप्त कर सकते हैं।

## अभिसरण (convergence)

## इन्हें भी देखें
* मिथ्या स्थिति विधि (false position method या regula falsi method)
* छेदिका विधि (Secant method)

श्रेणी:संख्यात्मक विश्लेषण
अपविन्यास

thumb|300px|n संख्याओं के सम्भावित क्रमचय एवं अपविन्यास संख्याएँ। n! (n क्रमगुणित) n-क्रमचयों की संख्या है; !n (n सामि-क्रमगुणित) अपविन्यासों की संख्या है&mdash; n-क्रमचय जहाँ सभी n अवयव अपनी प्रारम्भिक अवस्था परिवर्तित करते हैं।
क्रमचय-संचय गणित में **अपविन्यास** () समुच्चय के उस क्रमचय को कहते हैं जिसमें कोई भी अवयव अपनी मूल अवस्था में प्रदर्शित नहीं होता।
इन संख्याओं को !n द्वारा लिखा जाता है।

श्रेणी:क्रमचय
निषेध (तर्क)

तर्क के रूप में **निषेध** () जिसे पूरक भी कहा जाता है एक संक्रिया है जो कथन को इसके *p* असत्य है तब *निषेध p* सत्य होगा। अतः निषेध एकधारी (एकल-तर्क) तर्क संयोजक है।
श्रेणी:व्याकरण
श्रेणी:शब्दार्थविज्ञान
श्रेणी:तर्क संयोजक
सर्वेक्षण शोध

**सर्वेक्षण शोध** मुख्यतः विचारों, मतों और भावनाओं के आकलन को कहा जाता है। यह सीमित एवं विशिष्ट हो सकता है एवं वैश्विक, व्यापक भी हो सकता है।
मानव विषयों के अनुसंधान में, एक सर्वेक्षण लोगों के एक विशेष समूह से विशिष्ट डेटा निकालने के उद्देश्य से प्रश्नों की एक सूची है। सर्वेक्षण फोन, मेल, इंटरनेट के माध्यम से और कभी-कभी व्यस्त सड़क के कोनों या मॉल्स में आमने-सामने किए जा सकते हैं। सर्वेक्षण का उपयोग सामाजिक अनुसंधान और जनसांख्यिकी जैसे क्षेत्रों में ज्ञान बढ़ाने के लिए किया जाता है।

सर्वेक्षण अनुसंधान का उपयोग अक्सर विचारों, विचारों और भावनाओं का आकलन करने के लिए किया जाता है। [१] सर्वेक्षण विशिष्ट और सीमित हो सकते हैं, या उनमें अधिक वैश्विक, व्यापक लक्ष्य हो सकते हैं। मनोवैज्ञानिक और समाजशास्त्री अक्सर व्यवहार का विश्लेषण करने के लिए सर्वेक्षण का उपयोग करते हैं, जबकि इसका उपयोग मीडिया की अधिक व्यावहारिक जरूरतों को पूरा करने के लिए भी किया जाता है, जैसे कि, राजनीतिक उम्मीदवारों, सार्वजनिक स्वास्थ्य अधिकारियों, पेशेवर संगठनों और विज्ञापन और विपणन निदेशकों के मूल्यांकन में। हेल्थकेयर कर्मियों के अभ्यास पैटर्न और विभिन्न नैदानिक ​​समस्याओं और बीमारियों के प्रति पेशेवर दृष्टिकोण के बारे में जानकारी इकट्ठा करने के लिए विभिन्न चिकित्सा और शल्य चिकित्सा क्षेत्रों में सर्वेक्षण अनुसंधान भी कार्यरत हैं। हेल्थकेयर पेशेवर जिन्हें चिकित्सकों में सर्वेक्षण अध्ययनों में शामिल किया जा सकता है, उनमें [2] [3] नर्स, [4] और भौतिक चिकित्सक [5] शामिल हैं। एक सर्वेक्षण में उन प्रश्नों के पूर्व निर्धारित सेट होते हैं जो एक नमूने को दिए जाते हैं। [१] प्रतिनिधि नमूने के साथ, वह है, जो ब्याज की बड़ी आबादी का प्रतिनिधि है, कोई उस आबादी के दृष्टिकोण का वर्णन कर सकता है जिसमें से नमूना खींचा गया था। इसके अलावा, एक व्यक्ति अलग-अलग आबादी के दृष्टिकोणों की तुलना कर सकता है और साथ ही समय के साथ दृष्टिकोणों में बदलाव की तलाश कर सकता है। एक अच्छा नमूना चयन महत्वपूर्ण है क्योंकि यह नमूने से आबादी के लिए सामान्यीकरण करने की अनुमति देता है, जो सर्वेक्षण अनुसंधान का पूरा उद्देश्य है।

श्रेणी:सर्वेक्षण